Mađarska - MVEP • A horvát parlamenti elnök Budapesten
Budapest, 19 június 2012
A horvát parlamenti elnök Budapesten
Június 19-én hivatalos magyarországi látogatásra érkezett a Horvát Szábor elnöke, Boris Šprem.
Horvátország és Magyarország kétoldalú kapcsolatai hagyományosan nagyon jók és gyümölcsözőek, jószomszédi viszonyaik példaértékűek, nyilatkozta Budapesten a horvát parlamenti elnök Boris Šprem és magyar vendéglátója Kövér László.
"Ez jó alkalom arra, hogy megerősítsük a két ország és a két nép közötti rendkívül jó és baráti kapcsolatokat és, hogy kijelentsük, mások számára is jó példát mutatunk a jószomszédi viszonyokból”, jelentette ki az Országgyűlés elnökével, Kövér Lászlóval folytatott megbeszélése után a Horvát Szábor elnöke, Boris Šprem, aki június 19-én hivatalos magyarországi látogatásra érkezett. „A jó kapcsolatok folytatódnak. Továbbra is a két ország stratégiai együttműködését szorgalmazzuk”, hangsúlyozta Kövér László. A két házelnök megerősítette, a két ország kölcsönös érdeke a stratégiai partnerség további ápolása az energetika területén és egyéb területeken. Kiemelték az energiabiztonság kulcsfontosságát.
A Szábor elnöke elmondta, hogy a megbeszélésen szó volt a két parlament közötti kapcsolatokról, amelyek a határon átnyúló együttműködés és projektek területén is jól működnek. Šprem házelnök köszönetet mondott magyar kollégájának Magyarország támogatásáért, melyet Horvátország euroatlanti integrációjához nyújtott, valamint a horvát csatlakozási szerződés gyors megerősítéséért. Tájékoztatta Kövér házelnököt a ratifikációs folyamat alakulásáról és a horvátországi reformok folytatásáról. A térségről szólva Šprem és Kövér házelnök is támogatásáról biztosította a térség minden országának euroatlanti törekvéseit, melyek ezt az utat választották. A felek tárgyaltak a nemzeti kisebbségekről is. A Szábor elnökét fogadta a magyar miniszterelnök és a külügyminiszter is.